estas malantaŭ ni. Atendis nin jam preskaŭ tradicia, multkolora internacia semajnfino, ĉi-foje okazante inter la 7-a kaj 9-a de oktobro en Turnov. Partoprenantoj venis precipe el Ĉeĥio kaj Germanio, kaj ankaŭ el Hungario kaj Slovakio.
#000000
Post enloĝiĝo en hejmeca restejo kaj bonveniga biero por frupagantoj ni pasigis la vesperon en loka restoracio. Drinkante bongustajn, speciale freŝlupolajn bierojn ni havis abundan tempon interparoli esperante. Komplitigis la programon por BIERoj tradicia, tre serioza plurelekta demandaro kaj poŝtkarta bildopuzlo. Post vespermanĝo ni laŭplaĉe renkontiĝis en resteja salono, kie eblis plue babili, frandi, drinki, dronigi ursojn aŭ trinki teon en ĉarma gufujeto.
#000001
Sabate – kaj ankaŭ dimanĉe – matene satigis nin vasta matenmanĝo – ankaŭ tio estas tradicio por BIERoj, ke ĉiu partoprenanto kontribuas bongustaĵojn al komuna tablego, tiel ke fine sin prezentas tre riĉa elekto de matenmanĝaĵoj.
#000002
Tre interesa kaj sciiga programero estis la vizito de la sinagogo. Nia sperta interpretisto Pavol por ni tradukis ĉiujn informojn pri tiu konstruaĵo, kiu feliĉe ne estis detruita dum dua mondmilito, ĉar ĝin bone kaŝas la ĉirkaŭaĵo.
#000003
Koron de la programo formis post fulmrapide servita tagmanĝo gvidado tra la bierproduktejo de Svijany. Tiu sufiĉe granda bierfabriko konsistas el modernaj aparatoj, kaj tamen ni rajtis vidi tre multe: kie estas biero kuirata, kiel gustas malto kaj kunpremita, sekigita lupolo, kiel la biero ŝaŭme fermentas, kie la biero ripozas en grandaj kelaj bareloj. La sperta BIERo-tradukisto Vít nin ebligis kompreni ĉion esperante. La biero kiun ni gustumis tie rekte el kuŝbarelo ne estis la plej eminenta (laŭ mi tio estis en Žatec dum 2-a BIERo), tamen tre bona, ni tre ĝuis ĝin.
#000004
Ĉar okazis la 10-a BIERo, surprize ni manĝis esperantajn tortojn kaj tostis ŝaŭmvine – ĝuste tiam, kiam ekstere pluvis, ni tiel pasigis belan tempon en seka sukeraĵejo kaj festis grandan datrevenon de niaj ŝatataj E-mentalaj aranĝoj.
#000005
Dimanĉe ni vizitis kaj eksciis multe pri la apuda kastelo Hrubý Rohozec. Jam la vojo tien estis bele – tra naturo, suprenirante longan ŝtuparon. Eĉ neesperantistaj germanoj, kiuj partoprenis la gvidadon kun ni, tie bone komprenis esperantajn klarigojn 🙂
#000006